Public procurement notice: Voluntary Ex Ante Transparency Notice
Published: 2016-03-23
Buyer: Exportno-importná banka Slovenskej republiky
Country: SK
Region: Bratislavský kraj
Contract type: Services
Procedure: Negotiated without a prior call for competition
CPV classification: 72212000: Platform-specific software programming services | 72222100: Information systems strategic review services | 72230000: Custom software development services | 72232000: Development of transaction-processing software | 72251000: Disaster recovery services
Estimated value: 800000 EUR
Award criteria: Lowest price

Technical requirements: Exportno-importná banka Slovenskej republiky, Grösslingová 1, mestská časť Bratislava Staré Mesto, 813 50 Bratislava I, Slovenská republika.
Predmetom zákazky je podpora, úprava (upgrade) a aplikačný rozvoj informačného systému DS EAI Middleware a jeho modulov ako DS AML, DS SEPA Gateway, DS Rating, DS ALM, DS Payment archive, DS Middleware (ďalej len ako systém DS EAI Middleware).
Zabezpečenie služieb nevyhnutných pre prevádzku, odstraňovanie poruchových stavov, konzultačné služby, školenia, úpravy (upgrady) technologickej platformy, bezpečnostné upgrady pre systém DS EAI Middleware, ako aj služby databázových špecialistov a programové služby na zabezpečenie implementácie zmenových požiadaviek do produkčnej prevádzky systému DS EAI Middleware podľa potrieb banky, úprava (upgrade) a aplikačný rozvoj systému DS EAI Middleware na základe objednávok a zadaní Eximbanky SR po dobu účinnosti zmluvy, ktorá bude výsledkom tohto verejného obstarávania. Pod vyššie uvedeným sa rozumie:
— dodávka nových verzií vyšších ako je posledná dodaná verzia pokiaľ objednávateľ o ne prejaví záujem
— konzultácie, pod ktoré spadajú aj výkony po chybových hláseniach, ktoré sú poruchou. Poruchou pre účely zmluvy sa rozumie výskyt nesúladu medzi skutočnosťou a zdokumentovanou funkčnosťou systému, ktorý nie je preukázateľne spôsobený systémom alebo zavinený zamestnancami dodávateľa. Porucha systému môže byť spôsobená hardvérom, iným softvérom, zle nastavenými parametrami, ktoré nastavuje a je za ne zodpovedný verejný obstarávateľ, obsluhou vykonanou v rozpore s dokumentáciu alebo pokynmi dodávateľa, prípadne inými okolnosťami.
C3) – Práce/tovary/služby môže poskytnúť len určitý dodávateľ z dôvodov – súvisiace s ochranou výhradných práv. Popri označení kolónky/kolónok vyššie zároveň jasným a prehľadným spôsobom vysvetlite dôvod, prečo je zadanie zákazky bez predchádzajúceho uverejnenia oznámenia o vyhlásení verejného obstarávania v Úradnom vestníku Európskej únie zákonné, pričom v každom prípade uveďte príslušné skutočnosti a prípadne závery právnych predpisov v súlade s článkami príslušnej smernice:
V zmysle prílohy č. 2, čl. 13, bod 13.3. Rámcovej zmluvy spoločnosť Digital Systems a.s. udelila Eximbanke SR súhlas na použitie systému DS EAI Middleware, a to Rámcovou zmluvou. Na základe tejto zmluvy bolo Eximbanke SR udelené oprávnenie na použitie systému DS EAI Middleware ako nevýhradné, teritoriálne a časovo neobmedzené v rozsahu uvedenom v prílohe č. 2 čl. 13. Rámcovej zmluvy a bez možnosti udeľovať sublicencie. V Licenčnej zmluve spoločnosť Digital Systems a.s. neudelila Eximbanke SR a ani tretím osobám oprávnenie na úpravy, zmeny, upgrady a ani na zásahy do systému DS EAI Middleware a jeho súčastiam.
Z uvedeného vyplýva, že spoločnosť Digital Systems a.s. disponuje výhradnými autorskými právami k systému DS EAI Middleware a len Digital Systems a.s. je oprávnená upraviť (upgradovať) systém DS EAI Middleware alebo udeliť súhlas na použitie systému DS EAI Middleware tretím osobám. Úprava (upgrady) a aplikačný rozvoj systému DS EAI Middleware sa nemôžu udiať bez súhlasu Digital Systems a. s. (výhradnosť práv), nakoľko:
A. v zmysle bodu 13.7. a 13.10. Rámcovej zmluvy bola Eximbanka SR oboznámená s právami Digital Systems a.s. na rozširovanie systému a zodpovedá za ich ochranu. Eximbanka SR je povinná:
13.7. odberateľ v zmysle ustanovenia § 43 ods. 2 Autorského zákona nesmie udeliť tretej osobe licenciu na spôsob použitia Autorského diela dodaného v rámci dodávania Tovaru/služieb podľa Zmluvy udelený výhradnou licenciou Odberateľovi podľa Zmluvy a VOP a je povinný zdržať sa použitia Autorského diela ktorýmkoľvek iným spôsobom uvedeným vo VOP, za iným účelom ako plnenia svojich povinností voči Partnerovi;
13.10 práva Odberateľovi podľa Zmluvy a VOP k Autorskému dielu dodanému v rámci dodávania Tovaru/služieb podľa Zmluvy platia aj na všetky verzie, funkčné alebo jazykové, ktoré vzniknú úpravou dodaného Autorského diela.
B. Eximbanka SR nemá právo na ďalšie rozširovanie systému tretím osobám. Eximbanka SR môže použiť systém DS EAI Middleware len pre vlastnú činnosť a pre svojich klientov (príloha č.2 bod 13.3 Rámcovej zmluvy);
C. systém DS EAI Middleware môže byť prevádzkovaný iba na platformách autorizovaných Digital Systems a.s. Pre konkrétnu verziu systému EAI Middleware Digital Systems a.s. vyšpecifikuje presnú verziu operačného systému na serveroch a pracovných staniciach. Podobne presne vyšpecifikuje verzie operačných systémov pre všetky ostatné potrebné softvérové komponenty od tretích osôb (bod 1.6. Rámcovej zmluvy);
Z vyššie uvedeného je zrejmé, že je naplnená podmienka na použitie priameho rokovacieho konania podľa § 58, písm. b) zákona o verejnom obstarávaní, t. j. služby úpravy (upgrade) a aplikačný rozvoj systému DS EAI Middleware z dôvodov vyplývajúcich z výhradných práv môže poskytnúť len určitý dodávateľ (Digital Systems a.s.).
Úvodná poznámka: Softvér vytvorený spoločnosťou Digital Systems a.s. nie je informačným systémom verejnej správy podľa osobitného predpisu.